End of the Line (τραγούδι, Traveling Wilburys)

Το "**End of the Line**" είναι ένα τραγούδι του βρετανικο-αμερικανικού supergroup Traveling Wilburys. Ήταν το τελευταίο κομμάτι στο πρώτο άλμπουμ του συγκροτήματος, *[[Traveling Wilburys Vol. 1|Traveling Wilburys Vol.]]* *[[Traveling Wilburys Vol. 1|1]]*, το οποίο κυκλοφόρησε τον Οκτώβριο του 1988. Κυκλοφόρησε επίσης τον Ιανουάριο του 1989 ως το δεύτερο single του συγκροτήματος. Η ηχογράφηση περιλαμβάνει όλα τα μέλη των Traveling Wilburys εκτός από τον Μπομπ Ντίλαν ως κύριους τραγουδιστές. Οι Τζωρτζ Χάρισον, Τζεφ Λιν και Ρόι Όρμπισον τραγουδούν τα ρεφρέν με τη σειρά, ενώ ο Τομ Πέτι τραγουδάει τους στίχους. Το τραγούδι γράφτηκε κυρίως από τον Χάρισον και ανατέθηκε στην εκδοτική του εταιρεία, Umlaut Corporation.  Ωστόσο, και τα πέντε μέλη του συγκροτήματος έλαβαν πίστωση σύνθεσης τραγουδιών σύμφωνα με την συλλογική ιδέα πίσω από το εγχείρημα των Traveling Wilburys. 

Στις Ηνωμένες Πολιτείες, το single έφτασε μέχρι το Νο. 63 στο ''Billboard'' Hot 100 chart και στο Νο. 2 στο Album Rock Tracks chart, μένοντας πίσω από την πρώτη θέση τόσο από το "Driven Out" των The Fixx όσο και από το "Working on It" του Κρις Ρέα. Στο Ηνωμένο Βασίλειο, το single έφτασε στο Νο. 52 στο UK Singles Chart. 

## Μουσικό βίντεο
Το μουσικό βίντεο για το "End of the Line" σκηνοθετήθηκε από τον Γουίλι Σμαξ και γυρίστηκε στο Λος Άντζελες τον Δεκέμβριο του 1988. Τοποθετημένο σε ένα κινούμενο βαγόνι επιβατών το οποίο σέρνεται από μία ατμομηχανή, απεικονίζει τους Ντίλαν, Χάρισον και Λιν να παίζουν κιθάρα, τον Πέτι να παίζει μπάσο και τον μουσικό στούντιο Τζιμ Κέλτνερ (ο οποίος αναφέρεται ως Μπάστερ Σάιντμπερι στα άλμπουμ) να παίζει ντραμς με πινέλα.  Καθώς ο Όρμπισον είχε πεθάνει μετά την ηχογράφηση των φωνητικών του αλλά πριν γυριστεί το βίντεο, η κιθάρα του φαίνεται να κάθεται σε μια κουνιστή καρέκλα μέσα στο βαγόνι, και μια φωτογραφία του Όρμπισον εμφανίζεται όταν ακούγονται τα φωνητικά του. 

Το 2025, το μουσικό βίντεο αποκαταστάθηκε σε μια ανάλυση 4K μέσω μίας νέας σάρωσης του αρχικού υλικού φιλμ των 35 χιλιοστών. 

## Κληρονομιά
Έχει γίνει χρήση του τραγουδιού στους τίτλους τέλους του τελευταίου επεισοδίου της βρετανικής κωμικής σειράς *[[One Foot in the Grave]]* και της αμερικανικής κωμωδίας *[[Parks and Recreation]]*.

Μια διασκευή την οποία τραγούδησε ο Ντένις Γουότερμαν χρησιμοποιήθηκε ως θέμα δύο επεισοδίων της σειράς του BBC *[[New Tricks]]*, ενώ στη συνέχεια αντικαταστάθηκε και στη θέση του μπήκε ένα κοντινό παστίς.

Το "End of the Line" εμφανίστηκε στην cult κωμωδία *[[Ο Υποχόνδριος (ταινία, 1989)|Ο Υποχόνδριος]]*, σε παραγωγή του Τζωρτζ Χάρισον.

Το τραγούδι έχει επίσης συμπεριληφθεί σε κάποια τηλεοπτικά σποτ για την ταινία *[[The Terminal]]* του 2004, ενώ επίσης χρησιμοποιήθηκε και στο τρέιλερ για την επιτυχημένη κωμωδία, *[[Με την Πρώτη]]* του 2007.

Οι Tom Petty and the Heartbreakers έπαιξαν αυτό το τραγούδι κατά τη διάρκεια ζωντανών εμφανίσεων στην περιοδεία τους στη Βόρεια Αμερική το 2008.

Ο Χάρισον τιμήθηκε με το τραγούδι-παρωδία "No Where Near the End of My Time" από τον ραδιοφωνικό παρουσιαστή Μπομπ Ρίβερς.

Το τραγούδι χρησιμοποιήθηκε στους τίτλους τέλους της αυστραλιανής οικογενειακής κωμωδίας του 2016, *[[Ο Κόκκινος Σκύλος: Ένας Πιστός Φίλος]]*, και σε ένα επεισόδιο της σειράς *[[Crashing (αμερικανική τηλεοπτική σειρά)|Crashing]]* του HBO το 2018.

Χρησιμοποιήθηκε επίσης στο τρέιλερ για την ταινία του 2022, *[[Ένας άνθρωπος που τον έλεγαν Ότο|Ένας Άνθρωπος που τον Έλεγαν Ότο]]*.

Το τραγούδι χρησιμοποιείται στην ταινία **' του 2024 σε μια σκηνή η οποία διαδραματίζεται το 1974 και απεικονίζει τη φιλία μεταξύ της Μαρία Ρομπότνικ και του [[Σάντοου ο Σκαντζόχοιρος|Σάντοου του Σκαντζόχοιρου]]. Ωστόσο, επειδή το τραγούδι κυκλοφόρησε το 1989, θεωρείται ως ένα παράδειγμα [[Αναχρονισμός|αναχρονισμού]]. 

== Λίστα κομματιών ==
**7" single, κασέτα single**

: A "End of the Line" (LP έκδοση) – 3:30
: B "[[Congratulations (τραγούδι, Traveling Wilburys)|Congratulations]]" (LP έκδοση) – 3:30

**12" single, 3" CD single'''

: A "End of the Line" (εκτεταμένη έκδοση) – 5:34
: Β "Congratulations" (LP έκδοση) – 3:29

## Προσωπικό

* Τζωρτζ Χάρισον – κύρια φωνητικά (1ο, 4ο και 7ο ρεφρέν), ακουστική κιθάρα, slide κιθάρα, δεύτερα φωνητικά
* Τομ Πέτι – κύρια φωνητικά (στίχοι), ακουστική κιθάρα, δεύτερα φωνητικά
* Τζεφ Λιν – κύρια φωνητικά (2ο, 5ο και 6ο ρεφρέν), ηλεκτρική κιθάρα, μπάσο, δεύτερα φωνητικά
* Ρόι Όρμπισον – κύρια φωνητικά (3ο ρεφρέν), ακουστική κιθάρα, δεύτερα φωνητικά
* Μπομπ Ντίλαν – ακουστική κιθάρα, δεύτερα φωνητικά
* Τζιμ Κέλτνερ – ντραμς

## Charts

### Εβδομαδιαία charts

### Charts στο τέλος του χρόνου

## Πιστοποιήσεις

## Παραπομπές

## Εξωτερικοί σύνδεσμοι

* "End of the Line" στο Discogs

Κατηγορία:Τραγούδια των Traveling Wilburys
Κατηγορία:Singles του 1989
Κατηγορία:Τραγούδια του 1988